Projekti „Kuivendatud, ammendatud ja hüljatud turbaalade korrastamine“ lõppemine	

Lugupeetud toetuse saaja

1. Olete e-toetuses SA Keskkonnainvesteeringute Keskusele (edaspidi KIK) 16.01.2024 esitanud Riigimetsa Majandamise Keskuse (edaspidi toetuse saaja) projekti „Kuivendatud, ammendatud ja hüljatud turbaalade korrastamine“ (2014-2020.7.02.16-0003) (edaspidi projekt) lõpparuande.
2. Projekti juhtrühm on 09.01.2024 oma protokollilise otsusega e-toetuses genereeritud lõpparuande läbi vaadanud ja heaks kiitnud.
3. KIK on e-toetuses projekti lõpparuande kinnitanud 29.01.2024.  Lõpparuande vorm ja sisu vastavad KIK-i juhatuse kehtestatud nõuetele. Lõpparuande heakskiitmine ja märkuste puudumine ei tähenda toetuse saaja võimalike rikkumiste aktsepteerimist ega toetuse tagasi nõudmise alustest loobumist, isegi kui need ilmnevad hiljem.
4. Tulenevalt sellest, et projekti lõpparuanne on esitatud ning projekti raames rohkem kulusid ei tehta, kujunes projekti lõplikuks toetuse summaks lõpparuande kinnitamise hetkel 2 755 779,43 eurot ja lõplikuks abikõlblike kulude summaks 3 242 093,44 eurot.
5. Juhime Teie tähelepanu, et tulenevalt perioodi 2014–2020 struktuuritoetuse seaduse (edaspidi STS) §-st 24 olete toetuse saajana kohustatud:
- juhul kui Teie projektile kohaldub, siis punkti 14 kohaselt tagama projekti kestvuse nõude. Toetuse saaja peab tagama projekti eesmärgi saavutamiseks projekti raames soetatud seadmete säilimise või parendamise vähemalt 5 aasta jooksul lõppmakse tegemisest. Projekti lõppmakse tehti 01.02.2024, sellest lähtuvalt tuleb toetuse saajal vara säilitada kuni 01.02.2029;
- punkti 17 kohaselt säilitama projektiga seotud dokumendid ja muud tõendid, eelkõige kulude abikõlblikkust tõendavad dokumendid kuni 31.12.2028.
6. Finantskorrektsiooni otsuse toetuse tagasinõudmiseks võib teha STS § 45 lõike 5 nimetatud aja jooksul.

Lugupidamisega,

Kai Helm
SA KIK TTO projektikoordinaator
Kai.Helm@kik.ee